โครงสร้างการจัดการ 

  โครงสร้างการจัดการประกอบด้วย คณะกรรมการบริษัท คณะกรรมการบริหาร
  และคณะกรรมการตรวจสอบ ตามรายละเอียดดังนี้

 คณะกรรมการบริษัท 

คณะกรรมการบริษัท ตามหนังสือรับรองกระทรวงพาณิชย์ ประกอบด้วยกรรมการ 15 ท่าน และเลขานุการ คือ

  ----- --------------- --------------- ----- ----------------------------
  1.    นายวันชัย         จิราธิวัฒน์               ประธานกรรมการ

  2.    นายเอนก         สิทธิประศาสน์            รองประธานกรรมการ

  3.    ดร.อมร          จันทรสมบูรณ์             กรรมการ
                                              และประธานกรรมการตรวจสอบ

  4.    นายทวี           หนุนภักดี                กรรมการ

  5.    ศ.หิรัญ           รดีศรี                  กรรมการ

  6.    นายสมพงส์        ธนะโสภณ               กรรมการ

  7.    นายวิโรจน์        ภู่ตระกูล                กรรมการ
                                              และประธานกรรมการบริหาร

  8.    นางสุจิตรา        มงคลกิติ                กรรมการ

  9.    นายสุทธิธรรม      จิราธิวัฒน์               กรรมการ

  10.   นายสุทธิเดช       จิราธิวัฒน์               กรรมการ

  11.   นายสุทธิพันธ์       จิราธิวัฒน์               กรรมการ

  12.   นายกอบชัย        จิราธิวัฒน์               กรรมการ

  13.   นายปริญญ์         จิราธิวัฒน์               กรรมการ

  14.   นายสุทธิชัย        จิราธิวัฒน์               กรรมการ

  15.   นางสาวสุวิมล      จึงโชติกะพิศิฐ            กรรมการ

  16.   นายนริศ          เชยกลิ่น                เลขานุการ
  ----- --------------- --------------- ----- ----------------------------

  กรรมการผู้มีอำนาจลงนามแทนบริษัท คือ นายเอนก สิทธิประศาสน์ นายสุทธิธรรม จิราธิวัฒน์
  นายปริญญ์ จิราธิวัฒน์ นายกอบชัย จิราธิวัฒน์ นายสุทธิพันธ์ จิราธิวัฒน์
  กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท หรือ
  กรรมการคนใดคนหนึ่งดังกล่าวมาข้างต้น ลงลายมือชื่อร่วมกันกับ นายวิโรจน์ ภู่ตระกูล
  นางสุจิตรา มงคลกิติ นายสุทธิเดช จิราธิวัฒน์ นางสาวสุวิมล จึงโชติกะพิศิฐ รวมเป็นสองคน
  และประทับตราสำคัญของบริษัท

ขอบเขต หน้าที่และความรับผิดชอบของคณะกรรมการบริษัท

-   มีอำนาจหน้าที่ในการกำกับดูแลการบริหารและกิจการงานต่างๆ ของบริษัท
    รวมทั้งการจัดหาริเริ่ม และร่วมกันพัฒนาโครงการใหม่ๆ เพื่อให้ธุรกิจของบริษัท
    ดำเนินไปอย่างมีประสิทธิภาพ

-   มีอำนาจดูแลและจัดการบริษัทให้เป็นไปตามกฎหมาย
    วัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

คณะกรรมการบริหาร

คณะกรรมการบริหารของบริษัทประกอบด้วย 8 ท่าน คือ

+---+------------+---------+---+-----------------------------------------+
| 1 | นายวิโรจน์   | ภู่ตระกูล  |   | ประธานกรรมการบริหาร                      |
| . |            |         |   |                                         |
+---+------------+---------+---+-----------------------------------------+
| 2 | นายสุทธิธรรม | จิราธิวัฒน์ |   | กรรมการบริหารและกรรมการผู้จัดการใหญ่         |
| . |            |         |   |                                         |
+---+------------+---------+---+-----------------------------------------+
| 3 | นายกอบชัย   | จิราธิวัฒน์ |   | กรรมการบริหารและรองกรรมการผู้จัดการใหญ่      |
| . |            |         |   |                                         |
+---+------------+---------+---+-----------------------------------------+
| 4 | นายสุทธิพันธ์  | จิราธิวัฒน์ |   | กรรมการบริหาร                            |
| . |            |         |   |                                         |
+---+------------+---------+---+-----------------------------------------+
| 5 | นายปริญญ์    | จิราธิวัฒน์ |   | กรรมการบริหาร                            |
| . |            |         |   |                                         |
+---+------------+---------+---+-----------------------------------------+
| 6 | นายสุทธิเดช  | จิราธิวัฒน์ |   | กรรมการบริหารและผู้ช่วยกรรมการผู้จัดการใหญ่     |
| . |            |         |   |                                         |
|   |            |         |   | สายงานพัฒนาโครงการและบริหารงานก่อสร้าง      |
+---+------------+---------+---+-----------------------------------------+
| 7 | นางสาวสุวิมล | จึงโ     |   | กรรมการบริหารแ                           |
| . |            | ชติกะพิศิฐ |   | ละผู้ช่วยกรรมการผู้จัดการใหญ่สายงานบริหารทรัพย์สิน |
+---+------------+---------+---+-----------------------------------------+
| 8 | นายนริศ     | เชยกลิ่น  |   | กร                                      |
| . |            |         |   | รมการบริหารและผู้ช่วยกรรมการผู้จัดการใหญ่สายงาน |
|   |            |         |   | การเงินและบัญชี                            |
+---+------------+---------+---+-----------------------------------------+

  ขอบเขต หน้าที่และความรับผิดชอบของคณะกรรมการบริหาร

-   กำกับดูแลและปฏิบัติงานของบริษัทให้เป็นไปตามนโยบายที่คณะกรรมการบริษัทเป็นผู้กำหนด

-   กำหนดนโยบายและแนวทางการทำงานของบริษัทภายใต้ความเห็นชอบจากคณะกรรมการบริษัท

-   รับผิดชอบผลกำไรขาดทุนต่อคณะกรรมการบริษัท

คณะกรรมการตรวจสอบ

ที่ประชุมคณะกรรมการบริษัทเมื่อวันที่ 21 เมษายน 2542 ได้อนุมัติให้จัดตั้ง คณะกรรมการตรวจสอบของบริษัทประกอบกรรมการที่เป็นอิสระ จำนวน 3 ท่าน คือ

  ---- ----------- ------------ ----- -----------------------------------
  1.   ดร.อมร      จันทรสมบูรณ์          ประธานกรรมการตรวจสอบ

  2.   ศ.หิรัญ       รดีศรี               กรรมการตรวจสอบ

  3.   นายสมพงส์    ธนะโสภณ            กรรมการตรวจสอบ
  ---- ----------- ------------ ----- -----------------------------------

  และแต่งตั้ง นางสุวรรณี วัชโรดมประเสริฐ เป็นเลขานุการคณะกรรมการคณะกรรมการตรวจสอบ
  เมื่อวันที่ 15 มกราคม 2544

ขอบเขต หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และ
    การตรวจสอบภายใน ( Internal Audit )ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปี ของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

 2) การสรรหากรรมการและผู้บริหาร

  คณะกรรมการของบริษัทมีจำนวนทั้งสิ้น 15 ท่าน โดยมีกรรมการที่ไม่ได้เป็นผู้บริหาร
  หรือผู้ถือหุ้นใหญ่ 4 ท่าน บริษัทได้มีข้อกำหนดในการแต่งตั้งและถอดถอนกรรมการดังต่อไปนี้

1.  กรรมการของบริษัทไม่จำเป็นต้องมาจากผู้ถือหุ้นของบริษัท
    บุคคลภายนอกซึ่งยินยอมเป็นกรรมการของบริษัทและได้รับการแต่งตั้งจากที่ประชุมผู้ถือหุ้นแล้วย่อมเป็นกรรมการของบริษัทได้

2.  คณะกรรมการของบริษัทมีจำนวนไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานอยู่ในราชอาณาจักร

3.  กรรมการจะต้องเป็นบุคคลธรรมดาและ

    1.  บรรลุนิติภาวะ

    2.  ไม่เป็นบุคคลล้มละลาย คนไร้ความสามารถ และคนเสมือนไร้ความสามารถ

    3.  ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

    4.  ไม่เคยถูกลงโทษ ไล่ออก หรือปลดออกจากราชการ หรือองค์กร
        หรือหน่วยงานของรัฐฐานทุจริตต่อหน้าที่

4.  ให้ที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์และวิธีการ ดังต่อไปนี้

    1.  ในการลงคะแนนเสียงเลือกตั้งกรรมการให้ใช้เสียงข้างมาก
        โดยให้ถือว่าผู้ถือหุ้นแต่ละคนมีคะแนนเสียงเท่ากับ 1 หุ้น ต่อ 1 เสียง

    2.  ให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการทีละคน

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการพึงจะมีหรือพึงจะเลือกตั้งในครั้งนั้น
        ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
        ให้ประธานที่ประชุมออกเสียงให้เพิ่มขึ้นอีก 1 เสียง เป็นเสียงชี้ขาด

5.  5. ในการประชุมสามัญประจำปีทุกครั้ง ให้กรรมการหนึ่งในสามออกจากตำแหน่ง
    ถ้าจำนวนกรรมการที่แบ่งออกให้ตรงเป็นสามส่วนไม่ได้
    ให้ออกโดยจำนวนที่ใกล้ที่สุดกับหนึ่งในสาม
    โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก
    ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  6. นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติตามข้อ 3

4.  ที่ประชุมผู้ถือหุ้นมีมติให้ออก

5.  ศาลมีคำสั่งให้ออก

  7. กรรมการคนใดจะลาออกจากตำแหน่งให้ยื่นใบลาออกต่อบริษัท
  โดยการลาออกนี้จะมีผลตั้งแต่วันที่ใบลาออกไปถึงบริษัท

  กรรมการซึ่งลาออกตามวรรคหนึ่ง จะแจ้งการลาออกของตนให้นายทะเบียนทราบด้วยก็ได้

  8. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามข้อ 3
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการ
  ที่ตนแทน

  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

9.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นที่มาประชุม และมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
    และมีสิทธิออกเสียง

  ทั้งนี้ สิทธิของผู้ลงทุนรายย่อยในการแต่งตั้งกรรมการ คือ
  ผู้ลงทุนรายย่อยมีสิทธิในฐานะผู้ถือหุ้นคนหนึ่งที่จะเสนอชื่อกรรมการเพื่อให้ที่ประชุมผู้ถือหุ้นพิจารณาลงมติแต่งตั้งได้

3) ค่าตอบแทนผู้บริหาร

  ------------------------------------ -------------------------- -------------
  ค่าตอบแทนกรรมการและผู้บริหารของบริษัทในปี                              
  2544 เป็นดังนี้                                                     

                                       รูปแบบของค่าตอบแทน           จำนวนเงิน
                                                                  (บาท)

  กรรมการ 15 ท่าน                       เบี้ยประชุม                   662,000

                                       ค่าตอบแทนอื่น                 

  กรรมการบริหารและผู้บริหาร 8 ราย          เงินเดือนและ สวัสดิการ         30,119,000

                                       ค่าตอบแทนอื่น                 
  ------------------------------------ -------------------------- -------------

4) การกำกับดูแลกิจการ

คณะกรรมการบริษัท ได้ปฏิบัติหน้าที่ตามข้อบังคับของบริษัทฯ และได้ดำเนินการเพิ่มเติมในส่วนอื่นๆ
เพื่อให้สอดคล้องกับข้อพึงปฏิบัติที่ดีสำหรับกรรมการบริษัทจดทะเบียน
ซึ่งเป็นไปตามแนวทางของตลาดหลักทรัพย์แห่งประเทศไทย
อันจะเป็นผลให้บริษัทมีโครงสร้างและกระบวนการเพื่อสร้างความเจริญเติบโตและเพิ่มมูลค่าแก่ผู้ถือหุ้นในระยะยาว
โดยครอบคลุมเรื่องดังต่อไปนี้

1.  องค์ประกอบของคณะกรรมการบริษัท

คณะกรรมการบริษัท ประกอบด้วยกรรมการที่ไม่เป็นผู้บริหารที่เป็นอิสระจำนวน4 คน
จากจำนวนทั้งหมด 15 คน ซึ่งล้วนแต่เป็นบุคคลที่มีชื่อเสียง เป็นที่ยอมรับในวงการธุรกิจทั่วไป

2.  คณะกรรมการตรวจสอบและการตรวจสอบภายใน

คณะกรรมการได้แต่งตั้งกรรมการอิสระ จำนวน 3 คน ให้เป็นคณะกรรมการตรวจสอบ
โดยมีข้อบังคับว่าด้วยคณะกรรมการตรวจสอบกำหนด อำนาจ
หน้าที่และความรับผิดชอบของคณะกรรมการตรวจสอบ
ให้สอดคล้องกับข้อกำหนดของตลาดหลักทรัพย์แห่งประเทศไทย
และได้จัดตั้งสำนักตรวจสอบภายในขึ้นให้มั่นใจว่าบริษัทมีการควบคุมภายในที่เพียงพอ
มีประสิทธิภาพและประสิทธิผล เสริมความน่าเชื่อถือให้กับสารสนเทศของบริษัท

3.  การเปิดเผยสารสนเทศและความโปร่งใส

บริษัท ได้มีการเปิดเผยสารสนเทศทางการเงินและที่ไม่ใช่ทางการเงินอย่างครบถ้วน เพียงพอ
เชื่อถือได้และทันเวลา
ซึ่งได้รับความเห็นชอบจากคณะกรรมการบริษัทและคณะกรรมการตรวจสอบแล้ว
ไว้ในรายงานประจำปี 2544
เพื่อให้ผู้ถือหุ้นและผู้มีส่วนได้เสียของบริษัทได้รับทราบสารสนเทศอย่างเท่าเทียมกัน

4.  จรรยาบรรณทางธุรกิจ

บริษัทได้มีการจัดทำระเบียบ ว่าด้วยจรรยาบรรณของผู้บริหารและพนักงาน เพื่อให้ผู้บริหารและพนักงานทุกคนได้ทราบและเข้าใจถึงมาตรฐานการปฏิบัติตนที่บริษัทและผู้ถือหุ้นคาดหวัง รวมทั้งยึดเป็นแนวทางปฏิบัติที่เหมาะสม ซึ่งได้ประกาศใช้ตั้งแต่วันที่ 12 มีนาคม 2544 เป็นต้นไป โดยบริษัทมีแนวทางที่จะทบทวนและปรับปรุงระเบียบดังกล่าวให้ทันสมัยอยู่เสมอ

5.  การเปิดเผยข้อมูลสำหรับรายการที่เกี่ยวข้องกัน

ผู้สอบบัญชี ได้ให้ความเห็นว่า บริษัทได้เปิดเผยรายการที่เกิดขึ้นกับกิจการและบุคคลที่เกี่ยวข้องกัน
ซึ่งเป็นรายการที่มีสาระสำคัญที่เกิดขึ้นเป็นปกติของการดำเนินธุรกิจ อย่างเพียงพอ
ไว้ในหมายเหตุประกอบงบการเงินประจำปี 2544 ของบริษัท นอกจากนี้
บริษัทได้กำหนดแนวทางปฏิบัติ ให้ผู้บริหารต้องรายงานต่อบริษัททันที
เมื่อผู้บริหารจะดำเนินการให้บริษัทเข้าทำรายการค้ากับนิติบุคคลหรือบุคคลที่เกี่ยวข้องกัน
พร้อมทั้งให้มีการยืนยันว่าได้มีการรายงานเป็นไปตามแนวทางปฏิบัติที่บริษัทกำหนดแล้ว

การดูแลเรื่องการใช้ข้อมูลภายใน

บริษัทได้กำหนดมาตรการควบคุมรักษาความลับของสารสนเทศภายในเพื่อมิให้พนักงานนำสารสนเทศภายในที่สำคัญของบริษัทไปใช้ในการซื้อขายหลักทรัพย์ของบริษัทรวมทั้งการนำไปใช้เพื่อประโยชน์ส่วนตนอื่นๆ
ดังนี้

1.  กำหนดให้ผู้บริหารระดับสูงและเจ้าหน้าที่ที่เกี่ยวข้องที่รับรู้สารสนเทศภายใน
    ต้องไม่เปิดเผยสารสนเทศดังกล่าวแก่บุคคลภายนอกและ/หรือพนักงานที่ไม่มีหน้าที่เกี่ยวข้อง

2.  กรณีที่มีความจำเป็นต้องเปิดเผยสารสนเทศในวงกว้างต่อพนักงาน
    บริษัทจะแจ้งให้พนักงานทราบว่า สารสนเทศที่แจ้งเป็นความลับและมีข้อจำกัดในการนำไปใช้
    รวมทั้งแจ้งข้อห้ามในการซื้อขายหลักทรัพย์ของบริษัทโดยใช้สารสนเทศดังกล่าว

3.  กำหนดให้พนักงานที่ได้รับทราบสารสนเทศภายในที่สำคัญ
    ต้องรายงานรายการซื้อขายหลักทรัพย์ของบริษัทให้บริษัททราบทันที

4.  ห้ามพนักงานซื้อขายหลักทรัพย์ของบริษัท โดยใช้สารสนเทศภายใน

5.  กำหนดให้มีผู้รับผิดชอบในการแจ้งพนักงานทราบเป็นประจำเกี่ยวกับนโยบายในการรักษาความลับของสารสนเทศภายในที่สำคัญ

6) บุคคลากร

6.1 ณ วันที่ 31 ธันวาคม 2544 บริษัทมีพนักงานทั้งหมด 979 คน แยกตามสาขาดังนี้

  ------------ -------- -------- -------- -------- -------- -------- --------
  Total Staff  1995     1996     1997     1998     1999     2000     2001

  Head Office  186      165      137      180      111      196      184

  Lardprao     329      312      243      142      148      141      145

  Ram-Indra    54       55       47       48       46       45       47

  Pinkloa      130      131      121      116      119      116      117

  Pattaya      48       53       47       41       35       38       42

  Rama3        -        20       64       64       69       66       99

  Chiangmai    -        104      104      91       88       77       85

  Food         148      152      169      140      129      99       73
  Division                                                           

  Bangna       -        -        -        -        -        -        187

  TOTAL        895      992      932      822      745      778      979
  ------------ -------- -------- -------- -------- -------- -------- --------

ผลตอบแทนรวมของพนักงาน

  ----------------------- ------------------------- ------------------------
                          รูปแบบของค่าตอบแทน          จำนวนเงิน (บาท)

  พนักงาน 979 ราย          เงินเดือน โบนัส              224,507,156
                          เงินสมทบกองทุนสำรองเลี้ยงชีพ   
                          และสวัสดิการ                
  ----------------------- ------------------------- ------------------------

2.  นโยบายการพัฒนาพนักงาน

ด้วยเหตุที่บริษัท เซ็นทรัลพัฒนา จำกัด(มหาชน) ถือว่าพนักงานคือทรัพยากรที่สำคัญที่สุด
เพราะความเจริญก้าวหน้าของทุกองค์การล้วนสร้างขึ้นจากความสามารถของมนุษย์ทั้งสิ้น
จึงได้ทุ่มเทพัฒนาพนักงานให้มีความสามารถสูงขึ้นอย่างไม่หยุดยั้ง
เพื่อให้เขาเหล่านั้นได้ใช้ความรู้ความสามารถมาสร้างสรรความเจริญก้าวหน้า
ในขณะเดียวกันการจัดรูปแบบองค์การที่เหมาะสม ตลอดจนการสร้างระบบการจัดการที่ไม่ซับซ้อน
รวมทั้งการสร้างวัฒนธรรมองค์การที่ส่งเสริมการทำงานเป็นทีม การกล้าตัดสินใจและแนวทางที่ดีอื่นๆ
ก็มีส่วนสำคัญให้การบริหารจัดการของบริษัทมีประสิทธิผลดีอย่างยั่งยืน

ในปี 2544
ฝ่ายทรัพยากรมนุษย์ซึ่งรับผิดชอบด้านการพัฒนาองค์การ,การพัฒนาบุคลากรและการบริหารงานบุคคลของบริษัท
ได้ร่วมกับทุกสายงาน,ฝ่ายและแผนกดำเนินการพัฒนาพนักงานและองค์การหลากหลายแขนง เช่น-

1.การสร้างมาตรฐานการทำงานจนได้รับมาตรฐาน ISO 9001:2000
ในสาขา”พัฒนาและบริหารศูนย์การค้า[Develop and Manage Shopping Center]”เต็มระบบ
โดยบริษัท SGS[Thailand] Ltd.เป็นองค์กรตรวจรับรอง[Certified Body]เมื่อปลายปี 2544
อันเป็นไปตามแผนงานที่วางไว้ นับเป็นศูนย์การค้าแห่งแรกของประเทศไทยที่ได้รับมาตรฐานนี้
ส่งผลให้ลูกค้าทุกรายได้รับการให้บริการที่มีมาตรฐานเดียวกัน รวดเร็วและรับประกันความพึงพอใจ
ตลอดจนข้อร้องเรียนต่างๆต้องได้รับการแก้ไขจากผู้บริหารและผู้ปฏิบัติงาน

2.การส่งเสริมให้พนักงานผู้ปฏิบัติงานประจำวัน
ได้มีโอกาสพัฒนางานที่ตนทำเพื่อให้มีประสิทธิภาพมากยิ่งขึ้น
อันจะทำให้ประสิทธิผลการประกอบธุรกิจของบริษัทโดยรวมสูงขึ้น โดยการจัด CPN-Q.C.Contest
2001 มีการอบรม,ฝึกหัดให้ผู้ปฏิบัติงานในทุกแผนกของทุกศูนย์การค้าและสำนักงานใหญ่
ได้มีความรอบรู้เกี่ยวกับเทคนิควิธีของการทำคิวซี
แล้วจัดตั้งกลุ่มคิวซีขึ้นศึกษาและดำเนินการเรื่องที่จะปรับปรุง
มีการจูงใจโดยการจัดประกวดชิงรางวัลทุกครึ่งปีและปลายปี

ผลปรากฏว่าแต่ละกลุ่มคิวซีได้มีการปรับปรุงกระบวนการทำงานหรือปรับปรุงเนื้องาน
อันมีประโยชน์ต่อกิจการอย่างมากมาย เช่น
ระบบการป้องกันการลืมปิดแก๊สของร้านอาหารในศูนย์การค้า
ระบบการลดค่าใช้จ่ายด้านกระแสไฟฟ้าของเครื่องปรับอากาศซึ่งเป็นค่าใช้จ่ายหลักของธุรกิจ
การให้บริการแบบ”คาร์คลีนิค [Cars Clinic]”
ในลาดจอดรถยนต์แก่ลูกค้าที่มีปัญหาลืมกุญแจไว้ในรถ ยางแบน เครื่องยนต์สตาร์ทไม่ติด
นอกเหนือจากการให้ความสะดวกด้านการจราจรและป้องกันการโจรกรรมตามปรกติ

3.เพื่อให้ผู้บริหารของบริษัททุกระดับได้มีโอกาสวิเคราะห์ผลงานของตนเอง
ตลอดจนระดมความคิดแก้ไขปัญหา
หรือจัดตั้งทีมเข้ารับผิดชอบศึกษาและสร้างแผนปฏิบัติการโครงการพิเศษต่างๆ จึงได้จัด The
Seventh Annual Management Conference 2001 ขึ้นในเดือนตุลาคม ณ จังหวัดปราจีนบุรี
โดยใช้เวลา 3 วัน 2 คืน
โดยมีพนักงานตั้งแต่ระดับผู้จัดการอาวุโสขึ้นไปจนถึงประธานคณะกรรมการบริหารเข้าร่วมการประชุมเชิงปฏิบัติการนี้
ได้มีการอภิปรายปัญหา เสนอแนวความคิด ตลอดจนมีข้อเสนอต่างๆมากมาย
แต่คณะกรรมการบริหารได้มีมติเลือกแผนปฏิบัติการรวม 7 เรื่องมาสั่งการปฏิบัติ เช่น
การปรับปรุงการบริหารของบางศูนย์การค้า
การสร้างกรอบเปรียบเทียบกับผู้ประกอบการรายอื่นที่เป็นคู่แข่งขันทางการค้า
เพื่อหาแนวทางปรับปรุงการบริหารของบริษัทให้ดียิ่งๆขึ้น เป็นต้น

ทางด้านการพัฒนาบุคลากรเพื่อให้มีคุณภาพสูงยิ่งๆขึ้น
บริษัทได้วางแนวทางหลักแห่งการพัฒนาบุคลากรไว้ 3 ประเภท คือ

(1.)
การพัฒนาบุคลากรตามมาตรฐานตำแหน่ง-เพื่อให้รู้จัก,เข้าใจหลักทางการจัดการ(Management)อันสามารถนำไปบริหารงานได้

(2.)
การพัฒนาบุคลากรตามมาตรฐานวิชาชีพ-เพื่อติดตามพัฒนาการของเทคโนโลยีและวิทยาการยุคใหม่

(3.)การพัฒนาบุคลากรตามเป้าประสงค์ของบริษัท-เพื่อให้บุคลากรมีความรอบรู้ในด้านการจัดการหรือวิทยาการตามที่บริษัทต้องการ
ในปี 2544 ได้มีการฝึกอบรมบุคลากรหลากหลายแขนง เช่น เทคนิคการนำเสนอ[Presentation
Technique] การประชุมอย่างมีประสิทธิภาพ[Efficiency Meeting] การทำงานเป็นทีม[Team
Building] ฯลฯ เป็นต้น

ในแง่ของการบริหารงานบุคคล บริษัทได้นำซอร์ฟแวร์บริหารงานบุคคลแนวใหม่มาใช้ชื่อ People
Power ซึ่งสามารถบันทึกเก็บทะเบียนประวัติพนักงานทั้งหมดพร้อมภาพถ่ายและหลักฐานต่างๆ
ตลอดจนการเบิกสวัสดิการ, การขออนุญาตลาทุกประเภท, การฝึกอบรม,
การประเมินผลการทำงานแม้กระทั่งการปฏิบัติงานเป็นแบบดิจิตอล[Digital] เชื่อมกับระบบอีเมล์
Lotus Note ทำให้เก็บสถิติต่างได้ครบถ้วนและดำเนินการอย่างรวดเร็ว
นอกจากนั้นแล้วในช่วงปลายปี 2544 บริษัทได้มีนโยบายจัดตั้ง
”ศูนย์การคัดเลือกและสรรหาบุคลากรกลาง[Recruitment and Selection Center]”
ขึ้นที่สำนักงานใหญ่ เพื่อเป็นการสร้างมาตรฐานในการคัดเลือก
และสรรหาพนักงานป้อนทุกหน่วยงานของบริษัทแต่เพียงแห่งเดียว
ทางด้านเงินเดือนและค่าตอบแทนบุคลากร
บริษัทได้ปรับปรุงตารางเงินเดือนมาตรฐานสำหรับพนักงานที่เพิ่งจบการศึกษาใหม่
รวมทั้งขยายเพดานเงินเดือนของพนักงานเดิมให้กว้างขึ้น
ทั้งนี้เพื่อให้มีศักยภาพในการแข่งขันด้านการสรรหาบุคลากรที่มีคุณภาพกับองค์การอื่นได้
ทางด้านสวัสดิการและผลประโยชน์ตอบแทนแก่พนักงาน
บริษัทได้มีการปรับปรุงสวัสดิการประเภทต่างๆเพิ่มมากขึ้น
เพื่อเป็นการจูงใจและตอบแทนพนักงานที่ได้ทุ่มเทความรู้ความสามารถจนบริษัทประสบความสำเร็จตลอดมา

นอกจากนั้นแล้วเพื่อเป็นการสร้างความรู้สึกร่วมกันในองค์การ ว่าทุกคนคือทีมงานเดียวกัน
ทุกคนต้องทำงานเป็นหมู่คณะ บริษัทจึงได้จัดการประชุม CPN-Open Forum ขึ้นปีละ 2 ครั้ง
โดยเชิญพนักงานทั้งหมดเข้าร่วมรับฟังคณะผู้บริหารแถลงผลประกอบการ, ชี้แจงปัญหาและอุปสรรค
ตลอดจนตอบข้อสงสัยและข้อซักถามต่างๆของพนักงาน
ส่งผลให้เกิดความเข้าใจอันดีระหว่างพนักงานและผู้ริหาร รวมทั้งเป็นการลดช่องว่างระหว่างกันด้วย

ผังองค์กร บริษัท เซ็นทรัลพัฒนา จำกัด (มหาชน)